Toerismebestuur en Rekreasiekunde | Tourism Management | Commerce | NWU | North-West University
Die Toerisme- en Rekreasiespan aan die NWU is die leiers in hul onderskeie velde. Gereelde kontak met industrie, navorsingsprojekte en konsultasies hou ons aan die voorpunt van nuwe ontwikkelings wat u ook ŉ paar stappe voor die res sal hou.
Ons het ŉ Baie aktiewe Toerisme-studentevereniging, genaamd Excursio, wat ook verskeie geleenthede aan Toerisme-studente bied, waarvan een ŉ jaarlikse toer is. Word deel van die wenspan en neem deel aan die reis! Volg in ons voetstappe.
Na voltooiing van hierdie drie-jaar-program sal u in staat wees om ŉ toerismebesigheid te bestuur en te bemark, sowel as om ŉ rekreasiebestuurder te word.
U sal, onder andere, leer om u eie akkommodasie-onderneming te ontwikkel en bestuur, om geleenthede te bestuur, sowel as hoe om die natuur as toerisme-attraksie te optimeer. In Rekreasiewetenskappe sal u leer hoe om mense se vryetyd te bestuur. Hierdie program is vir daardie persone wat dit geniet om met mense te werk sowel as met ŉ liefde vir die buitelewe.
Verskeie hoteleienaars, rekreasiebestuurders en geleentheidbestuurders deel hul kennis en vaardighede met studente, en ons besoek ook hul besighede oor ŉ tydperk van drie jaar.
Wiskunde geletterdheid vlak 6 (70-79%)
Hoewel hierdie kwalifikasie aan graduandi toegang tot die hele toerisme-industrie bied, is BCom-kwalifikasies gefokus op die bestuur van die industrie en besighede. Dit skep spesifiek toegang tot loopbane soos toerisme-ekonome, toerismebestuurders, bemarkers, navorsers, dosente, konsultante, gastehuisbestuurders en geleentheidsbestuurders in beide private en openbare ondernemings.
Die honneursgraad is gefokus op die kernvaardighede wat in die industrie benodig word. Die klem is dus op die ontwikkeling van praktiese vaardighede en u word blootgestel aanverskeie probleme en uitdagings in beide die toerisme- en rekreasie-industrieë. Reeds in u honneursjaar word u deel van navorsingsprojekte, waar kontak met industrie gemaak word. Toelating tot die honneursgraad in Toerismebestuur is onderhewig aan keuring en kapasiteit. U kan ook ŉ honneursgraad in Rekreasiebestuur doen.
Meestersgrade en navorsing
Die navorsingsprogram, genaamd, TREES (Tourism Research in Economic Environs and Society) is gefokus op die oplossing van praktyk-georiënteerde probleme. Die huidige groei in die toerisme-industrie verleen homself tot verskeie uitdagings wat baie geleenthede vir navorsing bied. Ons voer navorsing uit vir organisasies soos Suid-Afrikaanse Nasionale Parke, Big Concerts, sowel as verskeie kunstefeeste soos Innibos en Aardklop. Studente maak deel uit van die projekte en doen so waardevolle ervaring op.
Die voltooiing van ŉ meesters- en doktorsgraad in Toerismebestuur rus u toe met navorsingsvaardighede, kritiese denke, probleemoplossingsvaardighede en soveel meer.
Navrae oor MCom- en PhD-studies: Mev Hanneri Borstlap: hanneri.borstlap@nwu.ac.za
Ander loopbaangeleenthede met Toerismevakke
BA (Sielkunde en Toerismebestuur)
BA (Rekreasiewetenskappe en Toerismebestuur)
BA (Erfenis en Kulturele Toerismebestuur)
BSc (Verbruikerswetenskappe met Toerismebestuur)
BSc (Toerisme met Geografie en Dierkunde)
BCom (Bemarking en Toerisme)